# Referat FAU møte 01.10.2024

Til stede: 19 stk. Morten og Ørjan fra deltagerlisten stilte ikke.

Innkalling: Godkjent

Referent: Marie S Hagerup

## Sak 1. Nytt fra rektor

Alle trinn deltar på BIFF.

Skolefotografering: To firma har gitt tilbud for neste år. Norsk skolefoto og Lima. Begge har gratis skolekatalog. Begge har diplom for 10 trinn. Skolefoto tilbyr å fryse prisen i 3 år, og foreldre gir tilbakemelding om gode bilder. FAU og rektor blir enig i dag om å bruke Norsk skolefoto de neste tre år. Rektor sørger for en skriftlig kontrakt som vil bli gjennomgått før signering.

## Sak 2. Konseptutredning for Gimle skole

Etat for utbygging arrangerte workshop i vår for å se på skolebruksplan for Gimle. FAU leder var til stede. Også rektor, lærere og representanter fra elevråd.

Utfordringer: Gammel skole og for lite plass. Lite oppgraderinger har vært gjort. Fra 2010 har også barnehage holdt til på Gimle

En viktig avgjørelse i dette prosjektet er hvorvidt Gimle skal fortsette som et oppveksttun med både skole og barnehage eller om vi skal bli en ren skole. Utgangspunktet i dag er mangel på plass både for barnehage og skole. En anbefaling fra konseptutredningsgruppen skal fremlegges mot slutten av 2024.

Mer informasjon ligger på Spond.

## Sak 3. Spond i alle klasser

De fleste av klassene har fått opprettet Spond. Viktig at vi jobber videre med å få alle foreldrene med i gruppen, dette er fremdeles en utfordring, men vi gir oss ikke. Vi gikk gjennom ulike måter å organisere Spondgruppene på med tips og råd.

Alle klasser får nå 1500 kroner som de kan bruke på sosiale arrangement i høst. FAU representanter må informere klassene sine om dette. Det er meldt om en del aktivitet allerede. Vi vil lage et system for registrering av aktivitet i klassene for å kunne støtte og oppmuntre alle til å gjennomføre noe sosialt.

## Sak 4. Økonomi

Økonomi ansvarlig jobber med et mer oversiktlig regnskap/budsjett for FAU. Skal ligge synlig i Spond.

## Sak 5. Trafikalt grunnkurs

Trafikkskoler har vært i kontakt med skolen for å tilby trafikalt grunnkurs til rabaterte priser. FAU blir enig i dag om at dette er noe FAU ikke ønsker å jobbe med.

## Sak 6. Natteravn

Natteravnsansvarlig legger ut forespørsler i Spond. FAU representanter må videresende ut forespørsler i sine klasser. Rektor er også behjelpelig med å dele i Vigilo.

Det er behov for natteravner 31 oktober.

## Sak 7. Parkering

10 trinn får parkeringsvaktene nå i høst, parkeringsansvarlig fordeler vakter på hver klasse. Det er en del håndballkamper i Haukelandshallen i høst, i tillegg til fotballkamper.

## Sak 8. Inne-områdene på skolen

Mange elever oppholder seg i aulaen i friminuttene, og det blir fort høyt lydnivå. FAU diskuterer rundt dette i dag. Ulike forslag som mer lyddemping, hytter med sittegruppe, sofagrupper med høy rygg kommer frem. Det etterspørres også flere rom som kan brukes i friminuttene, som for eksempel bibliotek og bomberom med ulike aktiviteter/stille aktiviteter. Fasiliteter på uteareal påvirker også hvor mange som oppholder seg inne i friminuttene

FAU vil gå i dialog med rektor og elevråd for å diskutere videre muligheter for å gjøre inne-arealene mer tilpasset elevenes behov.